Neniu volas iĝi prezidanto de TEJO
#000000
Mankas kandidatoj por la plej gravaj postenoj en la estraro de TEJO. Por tamen trovi homojn kiuj pretos transpreni la taskojn, la asocio faris novan alvokon. Oni esperas, ke ene de semajno sin anoncos la estontaj prezidanto kaj ĝenerala sekretario de la asocio, kaj estraranoj pri aktivula trejnado, kongresoj kaj pri homaj rimedoj.
#000001
Komence de majo TEJO publikigis malferman alvokon por trovi novan prezidanton kaj novajn estraranojn. La interesiĝo tamen evidente estis magra – ĝis la limdato, la fino de junio, ne venis ajnaj kandidatiĝoj por la plej gravaj postenoj.
#000002
Laŭ la elekta komisiono, ĝis la unua limdato alvenis sep kandidatiĝoj. Tion nome de la komisiono skribis Querino Neto en la reta diskutejo de la komitato:
#000004
En la Telegram-kanalo de TEJO oni proponis, ke la elekta komisiono raportu pri la jamaj kandidatoj por faciligi la trovon de taŭga kompletigo.
#000008
Reprezentantoj de la elekta komisiono tamen klarigis, ke informoj pri la kandidatoj estos publikigitaj nur post la paso de la nova limdato. Post tio la diskuto en la Telegram-kanalo reiris al pli kutimaj temoj: sekse neŭtralaj pronomoj kaj la aĉeco aŭ malaĉeco de McDonald's.
#000009
La malklara situacio en la estraro de TEJO daŭras jam de pli ol unu kaj duona jaroj, kun varia intenseco. En decembro 2017 dum la komitata kunsido en Szczecin surprize anoncis sian demision la tiama prezidanto de TEJO, Enric Baltazar, post nur kvarmonata oficado.
#000010
Laŭ informoj tiam ricevitaj de Libera Folio, Enric Baltasar rekomendis kiel sian posteulon la duan vicprezidanton de la asocio, Francesco Maurelli. Tamen la postenon de prezidanto ricevis nek Maurelli nek la unua vicprezidanto, Konstanze Schönfeld. Anstataŭe la estraro proponis al la komitato, ke la tasko de prezidanto estu transdonita al la ĝistiama ĝenerala sekretario, Hoan Tran Thi (Ĝojo).
#000011
En aŭgusto 2018 ŝi konsentis daŭrigi kiel prezidanto kaj estis reelektita, sed efektive ŝi poste ne multe aktivis en sia posteno kaj apenaŭ havis kontakton kun la komitato. Kaj ne nur ŝi: en februaro 2019 oni en la komitata diskutlisto de TEJO konstatis, ke nur duono de la estraro regule kontribuis al la cirkulero.
#000012
En 2017 la mandatperiodo de la estraranoj de TEJO estis mallongigita de du jaroj al unu jaro. La ĉefa argumento por la mallongigo estis, ke junuloj ne povas plani sian vivon du jarojn antaŭen, kaj tial ne emas akcepti sindevigon por tiel longa tempo. Kontraŭuloj de la mallongigo argumentis, ke unu jaro estas tre mallonga periodo, kaj la daŭra serĉado de novaj estraranoj postulos multe da laboro.
#000014
Nun ŝajnas ke ambaŭ flankoj en la diskuto pravis. Unuflanke evidente eĉ unu jaro estas tro longa periodo por multaj estraranoj de TEJO, kiuj dum la mandatperiodo konstatas, ke ili tamen ne havas la necesan tempon kaj energion por la tasko. Aliflanke efektive la serĉado de novaj estraranoj ŝajnas esti nefacila tasko.
#000015
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000016
Fettes proponas buĉi la Centran Oficejon
#000018
"Post tio la diskuto en la Telegram-kanalo reiris al pli kutimaj temoj: sekse neŭtralaj pronomoj kaj la aĉeco aŭ malaĉeco de McDonald's."
#000019
Kie estas tiu Telegram kanalo de TEJO? Leginte tiun frazon, mi tuj ekdeziris gustumi tiun dekadencan etoson! Sed bedaŭrinde en la paĝo "Kontaktu nin" ĉe apud 8(!) aliaj sociaj retoj kaj 4 mesaĝsistemoj, ligilo al Telegramo ne troveblas. Strange, ĉar ŝajne ĝuste tie oni nun diskutas la estontecon de TEJO...
#000027
Ĝi estas grupo en Telegramo rilate al TEJO-agado, kiel plej multaj aliaj grupoj trovebla per . Eble poste ni povos pli oficialigi tiajn kanalojn...
#000028
Mi kompatas la junulojn kiuj volas fari ion bonan por Esperanto kaj dediĉi sian tempon al la idealo de pli bona kaj kunigita mondo, kaj ili estas nur kritikataj de ĉiuj flankoj. Ĉu en tiu situacio vere estas miriga ke junuloj ne volas fariĝi estrarano? Kaj samtempe la junuloj ne havas bonajn, sekvindajn ekzemplojn de la tuta esperantistaro. Mi ne miras ke junuloj ne volas dediĉi tempon por agi en tiu stranga etoso. Estus eble pli bone ke la perdintoj, vagantaj kun verdaj flagoj lasu ilin hejme, kaj komencu normale pripensi kiaj aktivaĵoj vere signife helpos al Esperanto kaj altiros junulojn? Ne flagoj sed agoj.
#000029
35-jaraĝulo ne estas junulo. Por esti junulo ne sufiĉas nomi sin tiel. La TEJO-aĝolimo kreskas laŭbezone, baldaŭ probable laŭ TEJO-kriterio 40-jaraĝuloj estos junuloj... Mi parolas strikte pri junuloj laŭ normalaj normoj kiuj ja jes volas fari ion por Esperanto. Ne forgesu ke estas grandega mondo ekstere de la Esperantio, kiun ŝajne esperantistaro ne vere amas aŭ emas atingi.
#000031
Ne surpriziĝu se la aĝlimo de TEJO kreskos baldaŭ. Kelkaj estraranoj proksimiĝas al la nuna aĝlimo. Kiam ne plu estraranoj de TEJO, ili devos pagi por la servoj, kiujn nun UEA disponigas al ili senpage.
#000033
Jovana, ĉu vi parolas pri granda fenomeno kiu komenciĝas per K kaj finiĝas per osmo?
#000034
Estas tio, ke privata homo starigis privatan firmaon tiel nomatan, tute sen la scio de UEA. Hazarde iu en Roterdamo rimarkis tion post guglo-serĉo. Poste plendis tute pravigeble UEA kaj — se mi bone memoras — tuj fermis la entreprenon ĝia fondinto.
#000040
Tim, elkoran dankon por via klarigo. Ĉar mi jam aŭdis voĉojn, ke probable la fondinto agis kunlabore kun aliaj UEA-estraranoj. Mi devas konfesi, ke mi la unuan fojon aŭdas pri tiu "iniciato", kaj mia komento pri "nobla provo" estis kun okulumo, kiun vi bedaŭrinde ne kaptis. Estas multege da nubaĵoj en Esperantio, pri kiuj oni prefere ne parolas publike. Tiamaniere ekestas "kosmaj" komplotoj kaj teorioj
#000041